Расчыніліся дзьверы і выйшаў Юзаф Лучнік, ён пачаў гаварыць: “Адбудзецца паседжаньне Галоўнай рады, на якім будзе вырашацца пытаньне аб скліканьні чарговага зьезду. На паседжаньне Рады была запрошана Анжаліка Борыс. Я спадзяюся, што яна прыйдзе, але я яе ня бачу…” Аднак прысутных абурыла, што ён пачаў гаварыць па-расейску, а не па-польску, яны сталі скандзіраваць “Ганьба!” Спадар Лучнік мусіў вярнуцца ў памяшканьне, нікога з сабраных туды не пусьцілі. Унутры Саюзу палякаў і на вуліцы знаходзіліся міліцыянты, людзі ў цывільным, яны таксама ахоўвалі дзьверы СПБ.